Εικόνα που περιέχει κείμενο

Περιγραφή που δημιουργήθηκε αυτόματαΕικόνα που περιέχει κείμενο

Περιγραφή που δημιουργήθηκε αυτόματα

**YC 2023 - Info Pack**

**Talent Coaching for Youth 2023-24**

# **Γενικά**

Σας ευχαριστούμε για το ενδιαφέρον σας να συμμετέχετε στο πρόγραμμα του EMCC Greece, **Talent Coaching for Youth 2023-24**.

Η δράση μας ξεκίνησε να υλοποιείται το 2017. Μέχρι σήμερα έχουν υλοποιηθεί 4 κύκλοι και έχουν λάβει coaching συνολικά 86 φοιτητές από 78 εθελοντές coaches, μέλη του συνδέσμου EMCC Greece. Σε κάθε κύκλο προσφέρεται σε κάθε φοιτητή ξεχωριστά ένα ολοκληρωμένο εξατομικευμένο πρόγραμμα 6 - 8 coaching συναντήσεων.

Η δράση μας **βραβεύτηκε από το θεσμό HR Awards 2021**.

Φέτος συνεργαζόμαστε με το **Πανεπιστήμιο Δυτικής Αττικής** (https://www.uniwa.gr).



# **Λίγα λόγια για τη δράση**

Οι βασικοί άξονες του προγράμματος είναι να στηρίξει τον φοιτητή:

* στην ανάπτυξη αυτογνωσίας
* στην διερεύνηση εναλλακτικών σταδιοδρομίας
* στο σχεδιασμό ενός πλάνου που θα υποστηρίξει την εισαγωγή τους στην αγορά εργασίας.

**Ειδικότερα το πρόγραμμα εστιάζει στο να ενισχύσει τον φοιτητή:**

* σε επίπεδο αυτο-εικόνας
* στην ανάπτυξη των δεξιοτήτων στοχοθέτησης
* στην διαδικασία επιλογής και απόφασης
* στην τοποθέτηση του στην αγορά εργασίας
* στην παρουσίαση του επαγγελματικού του/της προφίλ.

**Ειδικότερα για τη δράση το 2017:**

Υλοποιήθηκε από τον Μάρτιο 2017 έως τον Ιούλιο του 2017 και συνεργαστήκαμε με το [Διεθνές Πανεπιστήμιο της Ελλάδος](https://www.ihu.edu.gr/) (με έδρα τη Θεσσαλονίκη).

Έλαβαν μέρος στη δράση συνολικά 14 επαγγελματίες coaches, μέλη του HCA/EMCC Greece και προσέφεραν εθελοντικά coaching συναντήσεις σε 20 φοιτητές.

**Ειδικότερα για τη δράση το 2018 - 2019:**

Υλοποιήθηκε από τον Δεκέμβρη του 2018 έως τον Μάιο του 2019 και συνεργαστήκαμε με το [Πανεπιστήμιο Πειραιά](https://www.unipi.gr/unipi/en/).

Έλαβαν μέρος στη δράση 17 επαγγελματίες coaches, μέλη του HCA/EMCC Greece και προσέφεραν εθελοντικά coaching συναντήσεις σε 18 φοιτητές.

**Ειδικότερα για τη δράση το 2021:**

Υλοποιήθηκε από τον Μάρτιο του 2021 έως τον Οκτώβριο του 2021 και συνεργαστήκαμε με το Οδοντιατρικό Φοιτητικό Σωματείο της Αθήνας, [Athens Dental Students Association](https://www.facebook.com/adsaofficialpage) (ADSA).

Έλαβαν μέρος στη δράση 22 επαγγελματίες coaches, μέλη του HCA/EMCC Greece και προσέφεραν εθελοντικά coaching συναντήσεις σε 22 φοιτητές.

**Ειδικότερα για τη δράση το 2022-23:**

Υλοποιήθηκε από τον Οκτώβριο του 2022 έως τον Φεβρουάριο του 2023 και συνεργαστήκαμε με την EESTEC Athens (<http://eestec.ntua.gr>) - μη Κερδοσκοπικό Οργανισμό του Εθνικού Μετσόβιου Πολυτεχνείου.

Έλαβαν μέρος στη δράση 25 επαγγελματίες coaches, μέλη του HCA/EMCC Greece και προσέφεραν εθελοντικά coaching συναντήσεις σε 26 φοιτητές.

# **Η αξιολόγηση της δράσης από τους φοιτητές**

*«Η εμπειρία μου ήταν ξεχωριστή και διαφορετική από κάθε άλλο. Είναι σαν μάθημα, με την διαφορά ότι μαθαίνεις από τον εαυτό σου, για τον εαυτό σου, μαθαίνεις το πως μπορείς να βελτιωθείς, να προσπαθείς καθημερινά, να ανακαλύψεις τις δυνάμεις σου και να βάζεις ξεκάθαρους στόχους.»*

*«Η δική μου εμπειρία ήταν εξαιρετική. Αισθάνομαι πως έχω τα εργαλεία που χρειάζομαι. Έχω εντοπίσει και βελτιώσει κάποιες αδυναμίες μου … Έχω επίσης καλύτερη αντίληψη του πως λειτουργεί η αγορά εργασίας.»*

*«Τα οφέλη που αποκόμισα ήταν πάρα πολλά και ιδίως προς κατευθύνσεις που δεν περίμενα και ευχάριστα με εξέπληξαν. Έμαθα πράγματα που δεν ήξερα για τον εαυτό μου και συνειδητοποίησα πράγματα που δεν είχα ξανασκεφτεί. Έμαθα τα αδύναμα μου σημεία και τρόπους να τα αντιμετωπίζω. Αποδεσμεύτηκα από φόβους που με κρατούσαν περιορισμένη από το να προχωρήσω μπροστά στη ζωή μου και να πάρω τις σωστές αποφάσεις.»*

*«Η εμπειρία μου ήταν μοναδική. Άλλαξε τη στάση μου του πως αντιμετωπίζω καταστάσεις, με βοήθησε να καταλάβω καλύτερα τον εαυτό μου …»*

*«Θα μπορούσα να τη χαρακτηρίσω ως μια άκρως εποικοδομητική εμπειρία που συνέβαλε να ‘’αντικρίσω’’ ένα άλλο τρόπο σκέψης.»*

*«Με βοήθησε να ανακαλύψω εμένα και πολλά άλλα νέα πράγματα … άρχισα να καταλαβαίνω πράγματα που δεν ήξερα, να σκέφτομαι και να παρατηρώ, να μαθαίνω πτυχές του εαυτού μου που αγνοούσα και να μπαίνω στη θέση του άλλου.»*

*«Μεταμορφωτική και πολύ χρήσιμη εμπειρία. Χαίρομαι που δοκίμασα το Coaching. Είμαι ευγνώμων που μου δόθηκε αυτή η ευκαιρία και θεωρώ ότι μπορώ να χρησιμοποιήσω όσα έμαθα.»*

*«Εν συντοµία ήταν µια ευχάριστη εµπειρία, από την οποία πιστεύω αποκόµισα πολλά οφέλη. Η συνεργασία µε την coach ήταν άριστη, και µέσα από αυτή την εµπειρία σκέφτηκα πράγµατα που αλλιώς θα µου είχε πάρει πολύ περισσότερο καιρό να συνειδητοποιήσω.»*

*«Ήταν μια ξεχωριστή και ιδιαίτερα ενδιαφέρουσα εμπειρία. Ψάχνοντας λίγο περισσότερο μέσα μου, κατάλαβα πόσο όμορφο και χρήσιμο είναι το ταξίδι της ενδοσκόπησης. Νιώθω καλύτερα εξοπλισμένη να προχωρήσω, ένιωσα πολύ όμορφα που μπόρεσα να μοιραστώ τους προβληματισμούς μου και κατάλαβα πως είναι χρήσιμο να διευκρινίζω τους στόχους μου και να κάνω σταθερά και όχι βεβιασμένα βήματα προς αυτούς.»*

«Πολύ ευχάριστη και εποικοδομητική, σε έφερνε αντιμέτωπο με τις σκέψεις σου και τις επιλογές σου , σε έκανε να σκεφτείς και να βρεις μόνος σου τις απαντήσεις. »

«Η εμπειρία ήταν κάτι πρωτόγνωρο για εμένα καθώς δεν είχα συνεργαστεί ξανά με κάποιον coach. Ανακάλυψα διάφορες πτυχές του εαυτού μου και με βοήθησε ο coach να καταλάβω ορισμένες δυνάμεις που είχα. »

«Το πρόγραμμα αυτό ήταν πραγματικά κάτι σπουδαίο για μένα και την εξέλιξή μου επαγγελματικά και προσωπικά. Νιώθω πολύ τυχερή και ευγνώμων για αυτή μου την συνεργασία με τον coach και θα ήθελα να ευχαριστήσω και εσάς για τη δράση σας! »

«*Μοναδική εμπειρία που θα την πρότεινα σε όλα τα νέα παιδιά. Ανακαλύπτεις πολλά και ενδιαφέροντα πράγματα για τον ίδιο σου τον εαυτό, με την παράλληλη στήριξη του coach, γεγονός το οποίο σε καθιστά πιο συνειδητοποιημένο και σίγουρο για τις επιλογές που θα κάνεις. Ευχαριστούμε πολύ γι' αυτό!!* »

*«Αποκόμισα μία ιδιαίτερα παραγωγική εμπειρία. η coach είναι ένας πολύ ευχάριστος άνθρωπος που με άψογο επαγγελματισμό προσπάθησε να με κάνει να καταλάβω τα θέλω μου για το μέλλον σε σχέση με την επαγγελματική αποκατάσταση...»*

*«Συνοπτικά: Ήταν ακριβώς αυτό που χρειαζόμουν!*

*Ήταν ένα πολύ ισχυρό «boostάρισμα» το οποίο καλό θα ήταν να έχουν όλοι οι άνθρωποι την ευκαιρία να βιώσουν σε διαφορετικές φάσεις της ζωής τους!»*

*«Συνοπτικά θα την περιέγραφα ως μια εμπειρία εξερεύνησης που έμαθα έναν νέο τρόπο σκέψης και προσέγγισης για την προσωπική μου αναζήτηση. Από την πρώτη μέχρι την τελευταία στιγμή η συνεργασία ήταν εξαιρετική και η κορύφωση ήρθε με την τελευταία συνεδρία.»*

# **Η αξιολόγηση της δράσης από τους εθελοντές μας coaches**

|  |
| --- |
| «Αποτελεί μια μοναδική εμπειρία για κάθε coach.» |
| «Η σημαντικότερη αξία της δράσης είναι η δυνατότητα εξέλιξης που δίνεται στους νέους μέσα από τη συνειδητοποίηση και ανάγνωση των πραγματικών τους επαγγελματικών στόχων και επιθυμιών.» |
| «Η αξία της δράσης είναι διπλή: αφενός ως Coaches υποστηρίζουμε το δυναμικότερο τμήμα της κοινωνίας (τους φοιτητές) , αφετέρου κοινοποιούμε τα οφέλη και την δυναμική του coaching στην επόμενη γενιά εργαζομένων και εργοδοτών.» |
| «Βοηθάει σε βάθος το πιο ζωτικό τμήμα της κοινωνίας που είναι οι νέοι, να αποκτήσουν επίγνωση και να χαράζουν την προσωπική τους στρατηγική στην αγορά εργασίας.» |
| «Είναι μια σημαντική δράση του συνδέσμου που απευθύνεται στο μελλοντικό ̈ανθρώπινο δυναμικό ̈ των επιχειρήσεων.Εχει ιδιαίτερη αξία γιατί συμβάλλει στην προσπάθεια προετοιμασίας/διαμόρφωσης/ανάπτυξης αυτού του δυναμικού στην αντιμετώπιση των προκλήσεων της εργασιακής αγοράς.» |
| «Η αξία της δράσης Talent Coaching for Youth είναι ιδιαιτέρως σημαντική σε μια εποχή που χαρακτηρίζεται από ένα διαρκώς μεταβαλλόμενο επιχειρηματικό και κοινωνικό περιβάλλον και κρίση ταυτότητας και ηθικών αξιών. Η υποστήριξη των νέων στη διαδικασία εσωτερικής αναζήτησης/αυτογνωσίας και επίγνωσης του περιβάλλοντος μέσα στο οποίο καλούνται να ζήσουν και να εργαστούν και να συμβάλλουν σε ένα καλύτερο αύριο είναι καθοριστικής σημασίας για την προσωπική τους εξέλιξη. Στο πλαίσιο αυτό η εθελοντική αυτή δράση αυτή προσφέρει τη δυνατότητα στους νέους να γνωρίσουν καλύτερα τον εαυτό τους, τις αξίες τους, τις δυνάμεις τους και να αναπτύξουν δεξιότητες που θα τους βοηθήσουν τόσο σε επίπεδο καθημερινότητας όσο και σε κομβικές στιγμές της ζωής τους, προσωπικές και επαγγελματικές.» |
| «Είναι η πρώτη φορά που συμμετέχω σε αυτη τη δράση και πραγματικά απόλαυσα όλη τη διαδικασία. Η αξία αυτής της δράσης είναι πολλαπλή. Βοηθά καταρχήν τα νεαρά άτομα να πετύχουν τα όνειρα τους, εμάς να αναπτυχθούμε, να βελτιωθούμε, καθώς και να γνωρίσει η νέα γενιά το coaching. Θα ήθελα να ξανασυμμετέχω.» |
| «Κατά την άποψή µου είναι µεγάλη η αξία της δράσης Talent Coaching for Youth γιατί βοηθά νέους στο να βρουν προς ποια επαγγελµατική κατεύθυνση να προσανατολιστούν εξοπλίζοντας τους ταυτόχρονα µε δεξιότητες σε αυτά τα πρώτα βήµατα της καριέρας τους.» |
| «Μια δράση με μεγάλη αξία για τους coachee διότι τους βοηθάει να ξεκαθαρίσουν τους στόχους τους και να αναλάβουν δράση με ενέργειες για την τοποθέτησή τους στην αγορά εργασίας.» |
| «Η ικανοποίηση από τα αποτελέσματα και κυρίως ότι εμείς βάλαμε το λιθαράκι μας σε μια τόσο υπέροχη αλλαγή δίνει πίστη, έμπνευση, και ενθουσιασμό για τη συνέχεια.» |
| «Είναι μια σπουδαία δράση και την συνιστώ ανεπιφύλακτα.»  Γιώργος Κουτσουραδής |
| «Θεωρώ ότι προσφέρει αξία στην κοινωνία αλλά και βοηθάει στην γνωστοποίηση του επαγγέλματος του coaching.»  Νικόλαος Σχετάκης |

**«**‘Όμορφη και χρησιμη εμπειρια ...Μου μετέφερε τον παλμό των νέων ανθρώπων και το Mindset τους. Είδα μια διαφορετική προσέγγιση και νιωθω υπερήφανη και χαρούμενη που συνέβαλα σε μια coaching εθελοντική δράση. **»**

*Στέλλα (Στυλιανή ) Ζουλινάκη*

**«**ΘΕΩΡΩ ΟΤΙ ΕΙΝΑΙ ΜΙΑ ΕΞΑΙΡΕΤΙΚΗ ΔΡΑΣΗ ΜΕ ΣΗΜΑΝΤΙΚΗ ΣΥΜΒΟΛΗ ΣΤΟΥΣ ΝΕΟΥΣ ΕΠΙΣΤΗΜΟΝΕΣ ΚΑΙ ΤΑ ΠΡΩΤΑ ΒΗΜΑΤΑ ΤΗΣ ΕΠΑΓΓΕΛΜΑΤΙΚΗΣ ΤΟΥΣ ΚΑΡΙΕΡΑΣ. **»**

ΙΩΑΝΝΗΣ ΘΕΑΚΟΣ

***«****Θεωρώ ότι είναι πολύ εποικοδομητική ως δράση, βοηθάει τόσο τους coachees όσο και τους coaches.* ***»***

*Γιώργος Παυλάκος*

**«**Θεωρώ ότι είναι μια εξαιρετική δράση που δίνει τη δυνατότητα σε νέους ανθρώπους να λάβουν υποστήριξη coaching απο έμπειρους επαγγελματίες και απο την άλλη μεριά, δίνει τη δυνατότητα σε εμάς ως coaches τη δυνατότητα να ακούσουμε τις ανησυχίες και τις δυνατότητες των νέων μας. **»**

Ολυμπία Μητσοπούλου

**«**Κατά την άποψή μου είναι μεγάλη η αξία της δράσης Talent Coaching for Youth γιατί βοηθά νέους στο να βρουν προς ποια επαγγελματική κατεύθυνση να προσανατολιστούν εξοπλίζοντας τους ταυτόχρονα με δεξιότητες σε αυτά τα πρώτα βήματα της καριέρας τους. **»**

Βάσια Ατσάλη

***«****Αδιαμφισβήτητη η αξία της τόσο για την επαφή μας με τον συγκεκριμένο πληθυσμό και τις ανάγκες τους όσο και για την ενίσχυση των δεξιοτήτων μας.* ***»***

*Κωνσταντίνος Ρίζος*

# **Προϋποθέσεις για την αίτηση συμμετοχής στο πρόγραμμα**

* Στη δράση συμμετέχουν **μόνο οικονομικά ενήμερα μέλη** του HCA/ EMCC Greece.
* **Απαιτείται εκπαίδευση στο coaching από αναγνωρισμένο φορέα του EMCC Global.**
* Απαιτείται **ελάχιστος αριθμός ωρών εμπειρίας coaching (**coaching log): **80 ώρες.**
* **Η αίτηση συμμετοχής γίνεται μέσω του site** του EMCCGreece, και χρειάζεται να είναι **ενημερωμένο το βιογραφικό** στο προφίλ των αιτούμενων μελών.

# **Προϋποθέσεις συμμετοχής στο πρόγραμμα**

Οι εθελοντές coaches συμμετέχουν υποχρεωτικά:

* σε μια συνάντηση ενημέρωσης και εκπαίδευσης στο Career Coaching για το πρόγραμμα και
* σε μια έως δύο συναντήσεις Ομαδικής Εποπτείας (Group Supervision). Όλες οι συναντήσεις πραγματοποιούνται διαδικτυακά.

Η συνάντηση ενημέρωσης και εκπαίδευσης στο Career Coaching θα διεξαχθεί́ διαδικτυακά, μέσω της πλατφόρμας zoom, στις **19 Σεπτεμβρίου 2023 ώρα 19:00.**

**Οι ώρες coaching και supervision που καταγράφονται μπορούν να υπολογιστούν για τη διαδικασία διαπίστευσης (Accreditation).**

# **Ο ρόλος της Ομάδας Διαχείρισης Έργου - Project Management Team (PMT)**

* Για την εύρυθμη λειτουργία του Talent Coaching for Youth, έχει δημιουργηθεί μια ομάδα διαχείρισης του έργου (PMT - Project Management Team) η οποία αποτελείται από 5 μέλη του HCA/EMCC Greece και έχει τη συνολική ευθύνη της διαχείρισης του προγράμματος.
* Σε περίπτωση προβλημάτων με τα χρονοδιαγράμματα ή με τη γενικότερη ροή, οι εθελοντές coaches μπορούν να απευθύνονται στα μέλη της ομάδας διαχείρισης του έργου (PMT).

# **Διαδικασία Επιλογής Εθελοντών**

Η διαδικασία επιλογής των εθελοντών coaches που συμμετέχουν στο Talent Coaching for Youth Project πραγματοποιείται από την Ομάδα Διαχείρισης Έργου. Η Ομάδα αξιολογεί τις αιτήσεις συμμετοχής ως προς την κάλυψη των προϋποθέσεων συμμετοχής.

Οι αιτήσεις συμμετοχής που καλύπτουν με επιτυχία τις προϋποθέσεις, προχωρούν στο επόμενο στάδιο, όπου πραγματοποιείται το ταίριασμα coach- coachee, εφόσον υπάρχει επαρκής αριθμός ενδιαφερόμενων. Επίσης, ακολουθείται σειρά προτεραιότητας.

# **Όροι Συμμετοχής και Οφέλη για τον Coach**

* Δέσμευση για τον χρόνο που έχει ορίσει ο ίδιος ο coach ότι θα παρέχει στην δράση (το ελάχιστο ανά coachee 6 ώρες coaching).
* Τήρηση του συμφωνημένου χρονοδιαγράμματος της δράσης.
* Δέσμευση συμμετοχής στις προγραμματισμένες συναντήσεις, μία συνάντηση ενημέρωσης και εκπαίδευσης στο Career Coaching και συνάντηση Ομαδικής Εποπτείας (Group Supervision) όπου και πραγματοποιείται η ανάλογη ενημέρωση για την πορεία της δράσης για κάθε συμμετέχοντα coach.
* Χρήση προσωπικών εργαλείων και μοντέλων coaching σε συνδυασμό με τις γνώσεις από την συνάντηση ενημέρωσης για θέματα που αφορούν στη διαχείριση καριέρας για την πραγματοποίηση των συναντήσεων.
* Ενημέρωση ανά τακτά χρονικά διαστήματα στον συντονιστή του προγράμματος που θα ορισθεί από την Ομάδα Διαχείρισης του Έργου σχετικά με την πορεία της δράσης.
* Σύσταση στον φοιτητή – coachee για την αξιολόγηση του coaching προγράμματος με τη λήξη του.
* Αξιολόγηση του coaching προγράμματος από τον εθελοντή με τη λήξη του.

Η υποβολή της αίτησής συμμετοχής σας προϋποθέτει ότι συναινείτε σε όλους τους παραπάνω όρους και επιπλέον ότι συμφωνείτε να χρησιμοποιηθούν τα στοιχεία σας από το EMCC Greece για τη διαχείριση της δράσης, καθώς και την αποστολή των στοιχείων σε άλλα μέλη που συμμετέχουν στην ίδια δράση προκειμένου να διεκπεραιώνονται τα στάδια της δράσης Talent Coaching for Youth.

Η Ομάδα Διαχείρισης του Έργου Talent Coaching for Youth 2023-24 (Project Management Team)

Νίκη Κουλούρη, Θάλεια Κωστοπούλου, Βάσια Μανίκα, Ελένη Γάκη, Βιβή Αποστόλου